**Amanda Michelle Seyfried** (født 3. desember 1985) er en amerikansk skuespiller, sanger/låtskriver og modell. Hun begynte sin karriere som modell da hun var 11 år, og som 15-åring begynte hun som skuespiller, først i en rekke ukrediterte roller før hun begynte i TV-seriene *As the World Turns* og *All My Children*.

I 2004 fikk Seyfried sin filmdebut i *Mean Girls*. Hennes påfølgende biroller var i uavhengige filmer som *Nine Lives* (2005) og *Alpha Dog* (2006) og hadde også en fast rolle i TV-serien *Veronica Mars* (2004–2006). Mellom 2006 og 2011 spilte hun fast i HBO-serien *Big Love*. Etter dette hadde hun sin gjennombruddsrolle som «Sophie» i musikalfilmen *Mamma Mia!* (2008). Hennes andre opptredener er hovedroller i filmer som *Jennifer's Body* (2009), *Chloe* (2009), *Dear John* (2010), *Letters to Juliet* (2010), *Red Riding Hood* (2011), *In Time* (2011) og *Gone* (2012). Hun har rollen som «Cosette» i filmversjonen av musikalen *Les Misérables* og fremstilte pornomodellen Linda Lovelace i den biografiske filmen *Lovelace* (2013).

Første år
---------

Seyfried ble født i Allentown i fylket Lehigh County i Pennsylvania i 1985. Hennes mor Ann (pikenavn Sander) er ergoterapeut og hennes far, Jack Seyfried, er apoteker. Hennes familiebakgrunn er tysk. Hun har en eldre søster, Jennifer Seyfried, som er musiker i rockebandet Love City.

Filmkarriere
------------

### Tidlig arbeid (1995–2005)

Seyfried på den røde løperen i 2009.
I løpet av Seyfrieds tid som modell kom bilder av henne på trykk i reklame for konfeksjonsselskaper, inkludert Limited Too sammen med Leighton Meester. Hun sluttet som modell da hun var 17 år. Hun tok stemmeundervisning, studerte opera, og trente med en Broadway-instruktør mens hun fortsatt var i tenårene. Hun begynte som skuespiller som en ukreditert ekstra i TV-serien *Guiding Light*. Fra 2000 til 2001 portretterte hun den faste figuren «Lucy Montgomery» i TV-serien *As the World Turns*. Fra 2002 til 2003 spilte hun den faste rollen som «Joni Stafford» i *All My Children* på ABC.

I 2003 prøvespilte Seyfried for rollen som «Regina George» i spillefilmen *Mean Girls*, en rolle som til sist gikk til Rachel McAdams. Mens hun innledningsvis ble betraktet for hovedrollen som Cady Heron, som til sist gikk til Lindsay Lohan, ble det besluttet at Seyfried kunne spille figuren «Karen Smith», Reginas ikke helt skarpe «plastikk»-venninne og medhjelper. Filmen ble populær på kinoene og spilte inn 129 millioner i USA. Seyfrieds framføring i filmen skaffet henne, sammen med Lohan, Lacey Chabert, og McAdams, en MTV-filmpris som beste filmlag. Hun prøvespilte deretter for hovedrollen i UPNs TV-serie *Veronica Mars*, men denne rollen gikk til Kristen Bell, mens hun selv fikk rollen som hovedrollens beste venninne «Lilly Kane». Hennes rolle ble kun vist i tilbakeblikk. Seriens skaper, Rob Thomas, mente at Seyfrieds framføring var så framragende at han benyttet henne mer i serien enn opprinnelig planlagt i den første sesongen. Seyfried opptrådte i ti episoder fra 2004–2005.

I 2005 spilte Seyfried hovedrollen som Samantha, en rolle skrevet av regissør Rodrigo García særskilt for henne, i en av de ni delene i filmen *Nine Lives*. Filmen besto av ni kortfilmer med ulike temaer og ulikt samspill. For hennes framføring i filmen vant Seyfried, sammen med de øvrige kvinnelige skuespillerne, en pris ved filmfestivalen Locarno som beste skuespillerinne. Det samme året spilte hun en mindre figur, «Mouse», i den uavhengige filmen *American Gun*. Hun var også i fem episoder av *Wildfire* som «Rebecca» og hadde hovedrollen som «Chrissy» i kortfilmen *Gypsies, Tramps & Thieves*, skrevet og regissert av Andrea Janakas. Hun hadde en også i en mindre rolle som «Julie Beckley» i filmen *Alpha Dog*. Fra 2004 til 2006 hadde hun flere gjesteopptredener i kjente TV-serier, blant annet *House M.D.*, *Justice*, *Spesialavsnittet*, *American Dad!* (kun stemme) og *CSI: Crime Scene Investigation* 

### Gjennombrudd (2006–2011)

Seyfrieds profil fikk anerkjennelse grunnet hennes rolle i den kritikerroste TV-dramaet *Big Love*. Serien sentrerte rundt en fiktiv fundamentalistisk mormonfamilie hvor Seyfried spilte «Sarah Henrickso»n, «Bill» og «Barb»s første datter, som slet med familiens polygamiske tro. *Big Love* hadde premiere i USA den 12. mars 2006 og i desember 2009 bekreftet HBO at Seyfried ville komme tilbake til TV-seriens fjerde sesong, men det skjedde ikke da Seyfried nå var i en posisjon hvor hun kun fokusere på sin filmkarriere og kommende prosjekter.

Etter *Big Love* hadde Seyfried en birolle som «Zoe» i skrekkfilmen *Solstice* (2008) og spilte deretter sammen med Meryl Streep i den romantiske og komiske musikalfilmen *Mamma Mia!*, en tilpasning av musikalen med samme navn og med musikk basert på den svenske popgruppen Abba. *Mamma Mia!* var Seyfrieds første større rolle i en spillefilm. Filmen havnet på femteplass av de som spilte inn mest i 2008, og per mars 2010 var den på 49.-plass av filmer gjennom alle tider. Hennes musikalske framføring i *Mamma Mia!* kom med på plateutgivelsen av musikken fra filmen og hvor hun spilte inn fem sanger. Som en del av promoteringen av både filmen og plateutgivelsen, spilte Seyfried inn en musikkvideo av sangen «Gimme! Gimme! Gimme! (A Man After Midnight)».

I mars 2008 ble Seyfried gitt en rolle den komiske skrekkfilmen *Jennifer's Body*. Hun spilte «Anita 'Needy' Lesnicki», tittelinnehaverens beste venninne. Filmen som hadde premiere ved Toronto internasjonale filmfestival for 2009 og vist på kinoene den 18. september 2009, fikk blandet mottagelse fra filmkritikerne. Det samme året hadde hun også en rolle i komedien *Boogie Woogie*. Filmen ble først vist den 26. juni 2009 ved Edinburghs filmfestival, og ble offisielt vist på kinoene i USA den 25. april 2010. Den 22. februar 2009 presenterte Seyfried en pris og opptrådte ved den 81. årlige Oscarutdelingen. Tidlig i mars 2009 hadde regissør Zack Snyder fått henne til å spille hovedrollen «Baby Doll» i filmen *Sucker Punch*, men hun måtte si fra seg rollen da innspillingen kom i konflikt med *Big Love*.

Seyfried spilte i filmen *Dear John* sammen med Channing Tatum, en filmatisering av romanen av samme tittel, skrevet av Nicholas Sparks. Filmen hadde primere den 5. februar 2010, og mottok generelt negative anmeldelser. Seyfried hadde komponert og spilt inn sangen «Little House» som var på den offisielle musikkplaten til filmen. Til tross for anmeldelsene ble filmen den første som brøt *Avatar*s tidligere rekord som nummer en i USA og spilte inn 80 millioner dollar i USA og 115 dollar verden over.

Seyfried hadde tittelrollen i den erotiske thrilleren *Chloe* som hadde premiere i USA den 26. amrs 2010. *Chloe* hadde snikpremiere ved Toronto internasjonale filmfestival i september 2009. I filmen var Seyfrieds rolle en luksusprostituert som ble leid for å sette ektemann på prøve ettersom hans hustru følte at hun ikke kunne stole på hans troskap. Filmen fikk en relativ stor suksess og ble regissøren Atom Egoyans finansielle innbringende film til da. Seyfrieds prestasjon i film fikk også gode omtaler fra kritikerne. Den bidro også til å gi henne mer anerkjennelse i filmbransjen og skaffet henne flere mulige roller å vurdere.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   GeneaStar, GeneaStar person-ID seyfrieda[Hentet fra Wikidata]
3. ↑   Discogs, Discogs artist-ID 1171938, besøkt 9. oktober 2017[Hentet fra Wikidata]
4. ↑   time.com[Hentet fra Wikidata]
5. ↑   www.vanityfair.fr[Hentet fra Wikidata]
6. 1 2 3 4  Backrach, Judy: «Wide Eyed Girl». September 2009. *Allure magazine*
7. ↑  Longsdorf, Amy (13. juli 2008): «'It's just so Ridiculous.' \*\* With a star turn in *Mamma Mia!* Allentown native Amanda Seyfried has sung her way onto the Hollywood A-List. She talks about her exciting life» Arkivert 25. juli 2012 hos Wayback Machine.. *Morning Call*.
8. ↑  Sagt på «Live with Regis and Kelly», 14. mai 2010
9. 1 2  Das, Lina (18. juni 2008): «'I'm just so open about things at this point in my life – and that can get you into trouble'». *Daily Mail* (UK).
10. 1 2 3 4 5 6  «Amanda Seyfried Profile». *AskMen.com*. Arkivert fra originalen.
11. 1 2 3  «Amanda Seyfried». IMDb.com. Arkivert fra originalen.
12. ↑  *Mean Girls* at IMDb
13. ↑  «Mean Girls (2004)». BoxOfficeMojo.com.
14. ↑  "Mean Girls (2004): Awards". IMDb.com.
15. ↑  DVD-kommentar (MP3), *Slaverats.com*
16. ↑  Lee, Michael J. (21. juni 2005): «Amanda Seyfried on 'Nine Lives'». Movies. RadioFree.com. Radio Free Entertainment.
17. ↑  "Nine Lives: Awards". *IMDb.com*.
18. ↑  Rebecca Dana (2006): «Raise the Red-State Lantern». *New York Observer*. Arkivert fra originalen
19. ↑  Jennifer Godwin (2009): «This Just In: Amanda Seyfried Says Bye to Big Love». *E! Online*. Arkivert fra originalen.
20. ↑  «Mamma Mia! (2008)». *Box Office Mojo*. Arkivert fra originalen.
21. ↑  «Box Office Mojo – All Time Worldwide Box Office». *Box Office Mojo*. Arkivert fra originalen.
22. ↑  «Mamma Mia! [Soundtrack]». *Amazon.com*.
23. ↑  Borys Kit, Leslie Simmons (2008): «Seyfried in 'Body' cast». *The Hollywood Reporter*. Arkivert fra .
24. ↑  Jennifer Kwan (2009): «Cody exorcises demons from *Jennifer's Body*». *Reuters*.
25. ↑  «Jennifer's Body». *RottenTomatoes.com*. 21. september 2009
26. ↑  «Boogie Woogie (2009)», *IMDb*
27. ↑  "81st Annual Academy Awards". *IMDb*.
28. ↑  «'Watchmen' director goes for 'Sucker Punch'» Arkivert 7. juli 2009 hos Wayback Machine.. *Zap2it.*
29. ↑  Nicole Sperling (2009): «Amanda Seyfried out of Zack Snyder's 'Sucker Punch'». *Entertainment Weekly*.
30. 1 2  «Dear John». IMDb
31. ↑  «Dear John — Original Motion Picture Soundtrack» Arkivert 16. januar 2010 hos Wayback Machine.. *DearJohnSoundtrack.com*.
32. ↑  «Dear John». *Box Office Mojo*.
33. ↑  «Chloe». *Box Office Mojo*.
34. ↑  Sharon Swart (2009): «Sony seduced by 'Chloe'». *Variety*.
35. ↑  Pevere, Geoff (7. desember 2010): «The Digital Revolution: Part 1». *The Star* (Toronto).

Eksterne lenker
---------------

* (en) Amanda Seyfried på Internet Movie Database Rediger på Wikidata

* (sv) Amanda Seyfried i Svensk Filmdatabas Rediger på Wikidata

* (da) Amanda Seyfried på Filmdatabasen Rediger på Wikidata

* (da) Amanda Seyfried på Scope Rediger på Wikidata

* (fr) Amanda Seyfried på Allociné Rediger på Wikidata

* (en) Amanda Seyfried på AllMovie Rediger på Wikidata

* (en) Amanda Seyfried hos Turner Classic Movies Rediger på Wikidata

* (en) Amanda Seyfried hos Rotten Tomatoes Rediger på Wikidata

* (en) Amanda Seyfried hos TV Guide Rediger på Wikidata

* (en) Amanda Seyfried hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** BBC Things **·** MusicBrainz **·** Discogs **·** AllMusic
 |